खाटू के मंदिर में कल लहराएगी सूरजगढ़ की श्याम पताका
बाबाश्याम की नगरी खाटूधाम में गुरुवार को सुबह सवा ग्यारह बजे मंदिर के शिखर पर सूरजगढ़ की श्याम पताका फहराई जाएगी। कस्बे से दो जत्थों में हजारों श्रद्धालु खाटूधाम पहुंच गए है।
वार्ड 18 के श्रीश्याम दरबार से भगत गोपीराम, प्रभुदयाल, नोरंगलाल, हजारीलाल, कुरडाराम, रुकमानंद सैनी आदि के नेतृत्व में बाबा श्रीश्याम का निशान (श्याम पताका) लेकर शुक्रवार को पदयात्रा रवाना हुई थी, जो सोमवार को खाटूधाम पहुंची। इधर, प्राचीन श्रीश्याम मंदिर से भगत मनोहरलाल, नत्थुलाल, पूर्णमल, बजरंगलाल, मोहनलाल सैनी आदि के नेतृत्व में निशान पदयात्रा का दूसरा जत्था शनिवार को रवाना हुआ था। जो मंगलवार को श्याम नगरी पहुंचे।
सूरजगढ़के निशान का है विशेष महत्व
सूरजगढ़के निशान विशेष महत्व रखते हैं। यह पताका मंदिर के शिखर पर फहराई जाएगी। जो वर्षभर मंदिर के शिखर पर रहेगी। ऐसी चर्चा है कि सूरजगढ़ के भक्त मंगलाराम अहीर ने एक मोर पंख से खाटू मंदिर के ताले को खोल दिया था। तब से सूरजगढ़ निशान को ही सबसे बड़ा निशान माना जाता है।
मंड्रेला. श्याम शरण मंडल के सौजन्य से शोभायात्रा निकाली गई।
सारी धाम के लिए पदयात्री रवाना
सिंघाना. श्रीश्यामपैदलयात्री संघ के तत्वावधान में सातवीं पदयात्रा चिड़ावा के सारी खाटूधाम के लिए निशान पैदल यात्रियों का जत्था मंगलवार को रवाना हुआ। संयोजक सुरेश कुमावत ने बताया कि श्याम मंदिर में पूजा-अर्चना हुई। डीजे की धुन पर नाचते गाते भक्तों ने मुख्य मार्गो से गुजरते हुए देवीपुरा, ढाणी हुक्मा बाबा श्याम की शोभायात्रा निकाली गई। भक्त श्यामलाल हलवाई ने चंग की थाप पर नाच रहे थे। शोभायात्रा का पुष्पवर्षा कर स्वागत किया गया।
मंड्रेला | श्यामशरण मंडल के सौजन्य से मंगलवार को श्याम बाबा की शोभायात्रा निकाली गई। शोभायात्रा में श्रद्धालु जयकारों के साथ निशान लेकर चल रहे थे। शोभायात्रा का जगह-जगह पुष्पवर्षा कर स्वागत किया गया। भगवान शंकर की बारात, काली माई पर नाट्य प्रस्तुतियां दी। बुधवार रात मंदिर में भजन संध्या होगी।
श्यामफागोत्सव आज से
खेतड़ीनगर| श्रीश्याम भक्त मंडल के तत्वाधान में श्याम फागोत्सव आठ मार्च को शुरू होगा। दोपहर चार बजे श्याम बाबा का श्रृंगार सनातन धर्म मंदिर से शोभायात्रा निकाली जाएगी। रात को जागरण होगा।
अलसीसर| श्यामसेवा समिति के तत्वाधान में श्याम फागोत्सव में बुधवार सुबह 10.30 बजे शोभायात्रा निकाली जाएगी। सरसा (हरियाणा) की पार्टी द्वारा झांकिया दिखाई जाएगी। स्थानीय कलाकार चंग पर प्रस्तुति देंगे।
उदयपुरवाटी. श्यामभक्त मंडल उदयपुरवाटी के बैनर तले हजारों श्रद्धालु खाटूधाम के लिए रवाना हुए। पहाड़ी के नीचे स्थित श्याम मंदिर में निशान पूजन किया गया। श्याम भक्त मंडल के बैनर तले पदयात्रा रवाना हुई। गोपीनाथजी मंदिर, पांच बत्ती, मुख्य बाजार, बस स्टैंड, शाकंभरी गेट होते हुए आगे की यात्रा पर रवाना हुए। मंडल के सुभाष हरलालका, कालूराम सैनी, मानसिंह लाठर, अनिता हरलालका, मायादेवी, विजय दायमा सहित बड़ी संख्या में श्रद्धालु बाबा के जयकारे लगाते हुए चल रहे थे। रास्ते में काज्यावाली ढाणी के निकट विनायक होंडा के सुरेंद्र गोदारा मुस्कान सहित कई कार्यकर्ताओं ने पानी की बोतलें फल वितरित किए। शाकंभरी मार्ग पर मानव जन कल्याण समिति के संजय जांगिड़, रोहिताश्व स्वामी आदि ने निशुल्क शिविर लगाकर पदयात्रियों की सेवा की।
खेतड़ीनगर| केसीसीके आजाद मार्केट स्थित हनुमान मंदिर से 37 श्याम भक्तों का जत्था सोमवार देर रात को द्वितीय डाक निशान पदयात्रा रवाना हुई। बालाजी सेवा समिति के तत्वावधान में महादेव मित्र मंडल, आजाद मार्केट स्थित हनुमान मंदिर में संदीप बरवडिया की मुख्य यजमानी में पंडित मंगलचंद ने निशान की विधिवत रुप से पूजा-अर्चना करवाई। इस मौके पर लाला, रामबाबू, जीतू कुमावत, रघुवीर, प्रिंस, गजानंद, पवन, सोनू, विशाल, अमित, चौधरी शमशेरसिंह, सज्जन, दिनेश सहित कई श्याम भक्त डाक निशान लेकर खाटूधाम के लिए रवाना हुए।
बाघोली| पचलंगीसे खाटूधाम को लिए मंगलवार को अशोकदास स्वामी के नेतृत्व में पदयात्रा का जत्था रवाना हुआ। इधर, जोधपुरा, नौरंगपुरा, सराय, सुरपुरा, बाघोली, मणकसास, पापड़ा, जहाज, आदि गांवों से श्याम भक्त बुधवार को रवाना होंगे।
खेतड़ीनगर. डाक निशान खाटू धाम लेकर रवाना हुए श्याम भक्त।
उदयपुरवाटी. खाटूधाम के लिए रवाना होते श्याम भक्त।
सिंघाना
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva